标题：混俗颐生录
混俗颐生录序
天地之间，以人为贵。言贵者，异于万物也。人之所重者  混俗颐生录序荣显，所宝者性命。自天地精粹以生形，寒暑燥湿以生困，合顺而守之，顺则瘵疠不作，逆则万瘥辐凑，虽大限而不能续。中间夭枉、沉痼、跛眇之疾，良由摄理乖方之致。然夫骈拇枝指，附赘悬疣，此乃生常之患，非关谓息之误矣。是以五色乱目，五音聋耳，五味爽口，畋猎狂心，四事去之，尘外之人也。凡居深山，处穷谷，与猿猱为侣，逐糜鹿为群，弃寰中之美乐，食气餐霞，保寿齐于天地者，万万人中未能有一、二哉。稍能于饮食嗜欲间消息之，则无枉横之虞也。词昔年吾 酒食过度， 痼疾缠身，思其所因有自来矣。遂即栖心附道，肆志林泉，景虑都忘，至渐痊复。词禀性顽愚，昧于忌犯将摄之理，粗约羁縻汉二十年来，颇获其验。且夫修短穷通，人之定分。不能保存和气，而乃腾倒精神，加以锻铸金沙，资助情欲，弃其仁义，冀信祯祥，妄图永远，此其大惑欤。谓皮之不存，毛将安附。至于脱屣冲虚，驾龙控鹤者，此乃世世施阴德，生生履仁义，又有兀兀之性，所禀坚固，非药饵之所致。古人有寿数百岁不闻有学道求仙之术，龟龙蛇鹤亦无服食茹芝之方，松筠经霜而不凋，蔓草先秋而摇落，此物之自然性也，岂天地大道私于彼人、物哉。是鸟兽非弹射不死，盖以自适之性，饥啄渴饮，嗜欲以时，而无所萦。人多夭伤疾病，以贪求名利，追琢其神，强服药饵，加以嗜欲无时，昧于忌犯，服玩奢侈，饮食过度，辄恣饱暖。且夫土木泉石莫非造化所成者，则负瑰奇诡怪之状，而人亦然。况利禄荣显暂时间耳，非干身之事，唯摄生养性则神谧延龄而已。今辄取消息枢要十章，题目曰《混俗颐生录》。此皆历试有验，非乃谬言，虽不能究习研精，而乃梗概略，不能尽文直书其事，尚遇同道览之，冀微采缀云尔。
混俗颐生录卷上
茅山处士刘词　集饮食消息第一食为性命之基，不可斯须去之也。既乖节俭，或昧寒温，瘵疠自此始矣。既不能服饵丹霞，出纳元气，则于饮食、嗜欲、行住、坐卧间消息之，以此冀为良药而日用，不知其为尚矣。 
夫人当以饮食先吃暖物，后吃冷物为妙。何者 ?以肾脏属水，水性常冷，故以暖物先暖之。不问四时，常此消息弥佳。就中夏月偏宜暖之，为伏阴在内耳。食不欲苦饱，苦饱即伤心，伤心即气短、妨闷。 
食了，先以手摩肚数十下，兼仰面呵气二十下，甚消毒食；食了，不欲便睡卧，即令患肺气，荣卫不通，血脉凝滞之使然也。肢节烦重，尤多嗜睡，百疾从此而生矣。食了，必须冲融少时，行三、五十步，使食消化，心腑空悬乃可寝卧。寝卧之时不欲言语、歌啸。五脏如钟磬，不扣不发其声，此将息之妙矣。 
夫饮食所以助气，食饱气不行。食了尤忌仰卧，多成气痞兼头风。食不欲粗及速，速即损气，粗即损脾，脾损即为食劳。男子五劳，此为一劳之数也。食饱不欲速步、走马、登高、涉险，必伤内室。不欲夜食，日没之后脾当不磨，为音响断绝故也。脾好音乐，丝竹才闻脾磨，即《周礼》云 “乐以侑食”。是以音响皆主于脾。若腹内稍冷，食即不消，兼亦损胃。胃损则翻，翻即不受谷气，既不受谷气，即多吐，吐即转为翻胃之疾。夜后不宜饱食肉面生脍。夏月夜短，尤宜忌之。生鱠不可与乳酪同食，此等之物，夜后虽消，甚损脾胃，令人脾劳。向夜勿饱食煎饼，尤当大损风气之人，偏不宜食。 
食热物后不以冷水漱口，食冷物后不以热水漱口。冷热相击，是以多患牙齿疼痛、齿根宣露。凡吃炙肉，若乘热食之多患风疳、 ni（匿+虫） 齿或 黄黑，渐至脱落，亦令人血脉不行。人若饱食后宜立小便，饥即存小便最为妙，恐损膀胱故也。腻多之物甚不宜人，暗眼兼肠胃冷滑，尤多动风，若患风疳气疾，故宜忌之。 
五味稍薄，令人神爽，唯肾气偏宜咸物，兼消宿食。诸并不宜食，若偏多则随其脏腑必有所损。是以咸多伤筋，固不可嗜，甘伤胃，辛伤目，苦伤心。惊伤魂，忧伤神，思伤意，恣伤情，恨伤志。久视伤明，久听伤聪，久行伤筋，久卧伤血，久劳伤骨，久立伤肢节，久语伤气。 
大渴不大饮，大饥不大饱，大乐不大忧，大劳不大息。欲大得不欲大失，是以怒伤正气也。大劳力乏绝，大饥损脏腑，大饱腠理闭，大渴经脉蹶，兼气不行，大醉神散越，大笑气飞扬，大恐心恍惚，大热气不通，大寒血脉结，多睡，神魂离，大惊心不安，此皆为损寿之候。 
凡人常忌鸡猪自死，牛肉陈臭难消，咸醋粘滑冷腻，生葱，大、小蒜，生香菜，不时之物，瓜果、粉粥、冷淘等物，非养生摄理之道。 
凡服药饵之时，尤忌三般受气不足之肉。肉者鸡、猪、无鳞鱼。又忌三般受飞不足之菜。菜者，莙荙、莴苣、波薐，闭血触故也。 
夫人若不能常于行住坐卧及饮食嗜欲间消息之，纵服灵芝，日饮沆瀣，岂有补益乎 ?但助阳之药固持盈满，日久月深必获大损，其何昧哉。若吃肉菜，间有筋韧。勿咽之。此难消之物，经时多为症癖，亦令脾劳。又不可于星月及神庙宫观、名山大川、古坛神树、墟墓之间饮食，况为道家所禁，深宜戒之。饮酒消息第二酒应星宿，其来远矣。智者饮之则智，愚人饮之则愚。消忧畅志，发怒宣言，皆由斯物。是以先王饮之以礼乐，贤人饮之以陶情，常人饮之逞荒欲，唯酒无量之谓也。豢豕酒，非为祸也。是以饮酒不欲过多兼频。 
大醉极伤心神，肝浮胆横，又复招风败肾，毁筋腐骨莫过于酒，饱食之后尤宜忌之。 
夫好酒人多患肺气兼风，不尔则腰膝沉重或膀胱冷疼，课一般耳。 
凡饮后不欲大吐，大吐则肝翻胆竭。肝是胆之府，既竭则胆痿，胆痿则心怯，心怯则多惊悸，夜卧恍惚，尤多健忘，则心神渐散。觉损则服补心丸。 
凡欲饮酒不欲速，速则冲破肺。肺为五脏之华盖，固不得损。损即多涕演兼患肺气、肺痿、咳嗽之疾。若患劳风、风疳、五痔人，切须忌之。若患风人加之药物浸酒，不令甚醉。 
饮酒后不欲得饮冷水、冷茶，多为酒引入肾脏，为停毒水，即须去之。多时必腰膝沉重，膀胱冷痛兼患水肿、消渴、挛躄之疾，皆由斯起。 
饮后不欲一向卧，须使人回转，不尔浸损膀胱、肠胃，但看酒家屋易坏，此益明矣。 
不问四时，常吃暖酒弥佳。若冬月但杀冷而已，不要静热，热即伤心肺。凡是饮食皆不欲热吃，非独热酒耳。 
夏月炒黑豆，乘热投酒中浸，候其色紫，微暖饮之，理气无比。秋冬同，即量其自性冷热所患，以药物浸酒饮之，甚佳。今人多以葡萄、面麦为之，是巧伪乱真，非其疗病，固不可以诸物杂之。古人玄酒、大羹尚其质朴。 
夫酒少饮即益，多吃即损。少即引气导药力，润肌肤，益颜色，通荣卫，理气御霜，辟温气。 
凡空腹，切不宜闻秽恶之物气，及往疾病人家，但饮酒即辟邪毒。昔有三人，晨朝冒露而出，一人饱食，一人空心，一人饮酒。空心者卒，饱食者病，饮酒者健。酒至益人，过即损人，况酒为腐肠之物，固不可滥触。酒性至热，大寒凝海，唯酒不冻。 
凡造酒欲发，皆候风潮而动，则和合其阴阳造化之功也。所以饮多则冷，凡丈夫阳气多弱，兼饮后恣游，或扇风取凉，固当虚损，后复为酒引阴气，结固下焦，又或未醒大渴，遂吃茶饮水，即为酒引入腰膝，贮在膀胱，为停毒水肿，结固下焦，若非名药良医不能行逐，是以多饮即冷耳。 
常见人夏月于井中浸酒，冬月即以酥酪和饮之，此为大苦，必当入腰膝问为冷症之疾。酥酪入酒发劳疰，动固疾，必不可遣。酒所以醉人，曲蘖之故也。曲蘖气消则皆为水，当凝入腰膝间，无因更出。 
饮酒不欲风里坐卧，袒肉，操扇，盖缘毛孔悉开，不欲使风入，风入即令四肢不遂兼风，手足瘫痪等皆由斯得。凡甘肴美膳，乘凉饮冷，虽乃一时适意，久久皆为患害。春时消息第三人禀阴阳五行，四时肃杀之气差若毫发，瘵疠则生。是以手足象天地，血脉象江河，毛发象草木，嗔怒象雷电，两目状日月，嗜欲禀生植。气候小差，人多疾疫，既反其令，瘵疠则生。细而察之，万不失一。 
凡春中，宜发汗、吐利、针灸，宜服续命汤、薯药丸甚妙。自冬至后，夜半一阳生，阳气吐，阴气纳。心膈宿热，阳气相冲，若两虎相逢狭道，必斗矣。春夏之交，遂使伤寒，虚热时行之患，良由冬月附火及食热物，心膈宿痰流入四肢之故也。其患者，不啻十有六七。二月以来，采取东引桃枝并叶各一握，水三升，煎取二升已来。早朝空心服之，亦不必全尽，但吐却心膈痰饮即不为害。能四时依此吐，殊胜泻，泻即令人下焦虚冷，吐即去心腑客热，除百病。小儿即与茵陈丸、犀角丸泻之，以小儿未经人事，即不畏泻，亦须审其冷热虚实，不得浪为。若是男子，事须下泻，除脚气冲心，膀胱冷，疼痛脓水。三焦不通，即须泻，常得通畅，不要苦泻。夏月尤忌泻，为泄阴气故也。丈夫四十已上不宜苦泻。 
春深稍宜和平将息，绵衣稍宜晚脱，不可令背寒。寒即伤啼，令鼻塞咳嗽。似热即去之，稍冷即加之，甚妙。肺俞五脏之表，胃俞十二经脉之长，最不可失寒热之节。俗谚云：避风如避箭，避色如避乱，勤解逐时衣，少餐申后饭。欺言可宝耳。觉虚热，食上常服红雪，时服柴胡汤，三黄丸。如玄参，甚去虚热，兼治劳明目。自春秋之际，万病发动之时；固宜将摄矣。夏时消息第四立夏三伏内腹中常冷，特忌下利，泄阴气故也。夏中不宜针灸，唯宜发汗。夏至后，夜半一阴生，唯宜服热物，兼吃补肾汤药等。非唯性热之物，亦常宜温暖饭食。况夏一季心王肾衰，最宜补息。盛热时，不宜吃冷淘麻饮，粉粥蜜浆，饱食后吃，必起霍乱。又生菜、茄子，缘腹中常冷，食此凝滞难消之物，多为症块，若患冷气风疾之人，更须忌之。夏月不问老小，常吃暖物，至秋必不忠赤白痢、疟疾、霍乱。但腹中常暖，诸疾皆不能作，为阳气壮盛耳。 
时人不能将摄，日高餐饭，空腹吃茶。缘肾纳咸，被盐引茶入肾，令人下焦虚冷，手足疼痹，饭食后吃三、两碗不妨，似饥即不再吃。限丈夫有痃癖、五痔、风疳、冷气、劳瘦、虚损，女人有血气、头风，偏不宜茶。所以消食涤昏烦，空心啜之实僭滥。盛热时宜于隐处寝卧，辄不得于星月下露地偃坐，兼便睡着使人操扇风，特宜忌之。常见人养新生孩子畏热，睡着后多扇风，兼于风凉之处卧，此爱之甚，然犹善养马者，以筐盛粪，以蜃盛溺，设蚊蚋即使人扑之，以附之不时，则惊蹙、毁首、辟胸，此意有所至，而爱有所亡，可不慎欤 !以此孩子多患脐风、手足挛掣、口撮，俗号猢狲噤，不知其由，又曰鬼魅，可谓谬哉。以此则之，万不失一。 
夏月不宜晚起，令人四肢昏沉，精神懵昧。勿冷水浴，使人虚热眼暗，筋脉蹶逆、霍乱转筋。常以饥沐饱浴，以饥即不再浴，限浴了避风。小儿亦如之。冲热来勿以冷水洗手面及淋背，犯之必患阴黄，但漱口即可矣。勿当操扇、袒露多，令人患刺风、风疹。亦勿饮冷水，成癖气、结气及水谷重下等痢。生菜、茄子、瓜，甚不宜人，尤忌向夜食之，唯粗人辛苦之士消杀得瓜，虽理气尤暗人眼。如驴马食之，即日眼烂，不可不明矣。 
食热物汗出即拭却，勿扇风殊佳。勿夜食，尤忌吃肉面、生冷、粘腻之物，为夏月夜短，有年之人腹中常冷，或不消化，多患腹胀、霍乱之疾。勿当风卧湿，缘常出汗，体虚风拍著人，多患风痹、手足不遂、言语謇涩、四肢瘫痪、偏风等。虽不尽害，亦有当时中者，有不便中者。逢年之盛，遇月之满，得时之和，即幸而获免，若遇年之弱，值月之空，失时之和，无不中者。昔有人代皆不寿，来告彭祖，祖遂周视其人寝卧之处，果有一穴，当其脑户。头是三百六十诸阳之总会，以贼风吹注，阳气散尽，日月深久则毙矣。祖使敛其穴，其人果寿矣。所谓怀仁抱义，未见其益，有时而用，此乃喻将摄之谓也，弃仁背信，未见其损，有时而亡，此乃喻不能调护之故。损益之道，其理彰然。 
夏月不欲数沐，数沐则心复，令人健忘，兼甚引风。每晨梳头一、二百下，仍不得梳头皮，兼于无风处梳之，自然去风明目矣。秋时消息第五立秋后稍宜和平将摄，春秋之际故疾发动之时，切须安养，量其自性将理。秋中不宜吐及发汗，令人消烁，脏腑不安，唯宜针灸，下利进汤散以助阳气。止若患积劳、五痔、消渴等病，不宜吃干饭、炙煿、自死牛肉、生鱠、鸡、猪、浊酒、陈臭咸醋、粘滑难消之物及生菜、瓜果、毒鱼，鱠鲊、酱之类。若风气、冷病、痃癖之人，亦不宜上件之物。若自知夏月冷吃物稍多，至秋患赤自痢兼疟，即宜以童子小便二升并大腹、槟榔五颗，和子细切，煎取八合，下生姜汁一合，腊雪三分或二分，早朝空心分为两服，泻三、两行。夏月所食冷物及膀胱有宿水、冷脓，悉为此药行逐，即不为患耳。此药是乘气汤药，纵老年之人，亦宜服之，且不夺气力，兼不虚人，况秋利又当其时。此汤理脚气，兼理诸气，其方甚克效，故附之于此。丈夫泻后三、两日，以薤白粥加羊肾，空心补之，殊胜服诸补药。 
每晨睡觉瞑目叩齿三七下，咽津，以手掌相收，令热熨眼，唯遍数多为妙。此法去风明目，无以加之。
混俗颐生录卷下
茅山处士刘词　集冬时消息第六冬则伏阳生，内有疾宜吐。心膈多热，特忌发汗，畏泄阳气故也。宜服浸酒补药，以迎阳气。寝卧之时消息稍宜虚歇，大约如此。若此宿疾，须自酌量，不得准此。绵衣稍宜晚著，仍渐渐加厚，不得顿温，此乃将息之妙矣。又不得令火气拥聚，但免寒即可以。若遇大寒不得频于火上烘炙，尤甚损人。手足皆应心，多炙手，遂引火气，使人心多燥热。所吃热物及附火热气，皆积在心头，心属火故也。 
夫冷药不治热极，热药不治冷极，水流湿火就燥故也。凡服药先看诸脏其有不足处，置其所损则补之，皆有效验。人之服药多不相当，为受性皆不同耳。亦不用火炙衣服令著之，亦甚损人。春夏之交，阴气既入，不能调护阳气，流入四肢，遂致时行热疾之作也。甚者狂走妄语。若便服冷药十有二、三纵话者，亦不免挛躄、丧明、发落、疮疥等。凡阴阳二毒，伤寒是天行之别号，只有疗法即无可法。七日内可疗，七日外不可疗，其验若此，药之用岂宜差误。觉是此疾，不等便服冷药，若是阳毒万一得差；若正阴毒服以冷药，手下狼狈，深宜详审，不可参差。每日一浴，冀通血脉，腠理通和。每拟浴时尽饱食，夜间即浴，浴后即吃一、两盏酒便卧，不得冲风，且一宵安眠，房事切忌，他时所利。每食后服好红雪或服三黄丸更妙。 
饮食之间，四十已上稍宜温，四十已下稍宜寒。若先有宿疾，冷衾之中自审息，不得准此。凡冬月所盖热被、毡褥等，稍热即减之；凝寒即加之。谚云：服药不如勤脱著。诚哉斯言。但是诸疾切忌食热肉、酒、面、炙煿之物，多食令人血脉不行。馄饨，平常之时亦不宜热吃。冬月若食热物，至春夏交，必为瘵疠矣。患劳消息第七丈夫患积劳、五痔、消渴、下焦冷、上焦多热，良由饮食嗜欲不节之故。故丈夫四十已来下焦先衰，女人四十已来上焦先衰。抑闻劳疾本生于两端，不干执重提轻，兀兀终日即害。惟是闲散之人多有此疾，况闲散之人不多运动气力，饱食之后不多行步，坐卧任性，经脉不通，血脉凝滞之使然也。是以贵人貌乐而心劳，贱人心闲而貌苦。贵人加以嗜欲无时，昧于禁忌，饱食珍馐便寝卧之，因此致耳。若引而伸之，触类而长。夫人常须用力，但不令劳倦，贵荣卫通流，血气周遍，犹若户枢，终不朽腐，此将摄之要诀，万金之所不言。 
夫人初得劳气之时，其候甚多而日用不知，略而条之，细宜详审。其候者，两眼昏暗，手足心热，背膊闷困，项颈酸疼，四肢无力，两颊及唇时有红赤，大小便赤涩，脚手软弱，久立不得，吃饭食不得，饥腹常思异食，吃即不多，两肋间痃癖、气胀，腹中常冷，食不消化，膈上虚热，时时咳嗽，唾涕稠粘，多卧多起，状似佯病人，或时壮热，昼可夜极，骨节烦躁，尤多健忘，唇口焦干，已上并是患劳之证候也。觉有此候，即须寻方服药，节俭嗜欲，调息饮食，即冀渐退。若非自觉不遇良医，辩其证候，别为治疗，日月深久，胸前骨出，臂上肉销，咳嗽不出声，抬肩喘息，痢如豉汁，或似烂肠，此乃五脏坏矣，神慧之师所不能救欤。若觉有此侯，不宜吃陈臭难消粘滑之物，犬肉、鸡，猪、野狐、羊、驼、牛、马炙肉，生冷等物，兼节房中之事。昔许由以一瓢之动犹以为烦，况昼暮晨兴，驰逐名利，加以情欲相牵，运用心机，自然神散形劳，焉得不撄疾瘵。觉有此状，宜吃煮饭、烧盐、姜、豉汁为粥；枸杞、甘菊、牛蒡、韭薤、地黄、马齿、鲫鱼、白鱼、鹿肉乾脯、白煮精羊肉，并宜食之，其余禁断，平愈后任餐。患风消息第八人患久风，固难将息。凡风疾之人，髓竭肉疏，则风入骨间，故肢节不遂，骨虚血薄之故也。稽其由，皆有所因，或是夏月当风乘凉便至睡，或酒后操扇取风，好吃毒鱼、猪肉之使也。况江淮地偏，又多下湿，夏月炎热，风气郁蒸，多患此疾。女人不多行步，饱食之后坐卧任性，尤多壅塞。初得之时，状犹不定，或睡中口内涎出，手足战掉，或大肠偏涩，或脚膝疼重，或肢节不仁，或常眼涩，行坐睡着，或筋脉挛掣，或多鼽嚏，嚏不可休，皮肤干痒，面色浮青，眼颊多瞤，或咯痰唾吐至多，头旋目眩，已上并是中风之候，且宜服此小饮子，然后大汤药。却须缓治，不宜急速。缓则易差，急即难痊。 
上品之药，一百二十余味，性皆和厚，渐痊疾瘵。今之庸医，药性不辨，脉候兼荒，不以智虑推之，但求仓卒之效。倘获即日之验，病家乃为良医。且治病之法，要须精脉候兼会五行。用药审其冷热，加以智慧慈悯为先，不以贫富等差为意，但务救济一心。如此医人，阴有神护，用药理病，无不痊除。 
夫病患之中有卒暴者，须求手下之验，止如喉闭，脚气冲心，阴阳毒，伤寒，急劳，发背，小儿急疳，乳痈，卒暴心腹痛，即要求即目之验。诸患并须渐渐除之。夫患风疾之人，左右扶持之者，必须细意调理饮食汤药等，食欲得频，不欲得饱，饱即壅闷，又不得饥，饥即虚，虚即风增极。似饥即食，欲饱即休。若患经年服药不得暂停，偏宜药酒汤散，不日全可。若信庸医，药物乖理，避忌兼多，转受虚邪，即当宜甚。在虚实之间，细宜调息，可不勉之。风疾之人欲宜瘦，兼不多食，其疾即退，若事餐啜，喜见肥充，疾即益甚，宜细详之。病人不宜嗔怒，饥饱冲胃，寒热劳役，心力至乐。苦忧惊喜并集，并不宜之。患风人尤多虚，虚又须补，补即壅，壅即令人头旋，心闷兼气冲心，常令通滑。泻多又虚，虚亦令人头旋、目眩。将息之间，尤宜详审。凡服补药若自通滑，即不要更服泄利之剂。风疾之人，宜吃羊肉，去脂、血。缘虚事要吃，则如法煮之。羊食百草，草本且无毒。但除脂、血，以药煮之，则不发病矣。煮羊脚法：羊一脚以刀子劙开，水浸洗去血，兼割去脂，加防风一两，石羔五两，桑根白皮二两，切，和煮之，不损肉味，尤颇宜人。又夏中单用桑叶五十片，不要诸药。桑叶是时收采，曝干，以备冬月使用。干者，加至八十叶。如煮散，肉亦随多少，酌量煮之。 
患风人，不宜吃荞麦、菘菜、饨馄、油麻、餬饼和炙肉，热吃白汤，餺飥生冷油肥，鸡猪犬肉，鲤鱼生鲙，生葱蒜，空腹茶，不可食之。其余消息酌量之，此不可一一具述矣。户内消息第九人生之大患，嗜欲饮食，万病变通，侵克年龄，皆由此蚕食。是以道家所禁去其太甚，不然杜绝。所谓师也过，商也不及，言俱不得其中，过之、不及相去几何。若是先有宿疾，有因食而疗，或有因欲而疗，损益于身而日用不知。是以上士不惑，牢固性命，寡思虑而远声色，节饮食而去奢侈；中智之人尚未能去其
太甚；下智之人，资其情性，不知禁忌，贪色好财，败其元和之正气，遂使大约侵克，必其然欤。加以形貌衰羸，伛偻挛躄，沉痼在身而不能差，既乖摄养，又无良医，一旦至是，虽即甘饍美色置之于前，岂能蹔之顾。何似樽节去就，涓涓不倦，畅志悦目而已，可不懿哉。 
天地氛氤，万物化淳。男女媾精，万物化生。此人生调息性命之根本，摄生之所由，凡人谓之不稽实，曰野哉。夫一戏二十已前时复，三十已前日复，四十已后月复，五十已后三月复，六十已后七月复。《道经》云：六十闭户者，言人疏于学性，已损于未萌，以此戒之，犹多病患。噫，夫世人不能畜养元和之气，保惜形容，妄服丹沙资助情欲，奢休则神魂不附于身，茫茫失涂，精魄俱丧，兀然质朴，旨趣都忘。或有功未就，或有始未成，生涯落然，身婴痼疾，夜起不得枕席，是以劳历妻孥，绵缀岁序，良由不知道性，贪徇庸情而已哉。 
观夫世人，母存者不啻其十八、九，父存者不啻其十一、二。以此准之，则人多嗜欲所惑，踬其性命，诚可悲之矣。禁忌消息第十凡隐戏之时，忌天地晦暝，日月薄蚀，疾风甚雨，雷电震怒，四时八节，弦望晦朔，日月失度，祥云兴现，虹出星奔，本命之辰，魁罡之日，六甲之日，六丁甲子，庚申子午卯酉，已上并是阴阳七曜失度之时，或天神当辰上直之日。阴气盛而逼阳则阳不足，阳气盛而逼阴则阴不足，阴盛阳弱或阳盛阴衰，故生病之由耳。又忌酒醉之后，饮罢未醒，饱食之后，乍饥正实，出入行来，筋力疲乏，喜怒未定，女人月潮，冲冒寒热，疾患未平，适大小便来，新沐浴后，既讫大小便，早朝及戌时犯毕便行蓦走，无情而强为，已上皆神气昏乱，心力不足。或四体虚羸，即肾脏怯弱，六情不均，万病从兹而作矣。已上特宜慎之。 
又忌名山大川，神树庙宇，宫观古坛，社树之处，星辰日月之处，灯烛六畜之前，不可会合，犯之损寿，子息蠢愚，深宜戒慎。又每年五月十六日是天地交会之辰，特忌会合，主减算寿，损阳道，终身不复，曾见犯者有验。大约五月是人蜕精神之月，老者夺之，少者加之，宜晏居静虑，节嗜欲，制和心，志冀安用。况夏月心旺肾衰，肾化为水，待秋乃凝，冬始坚。夏中最须保惜，尤为要妙。凡所遇年高于身者，不可犯生月，大者犹不许，况其年高乎。阴倍于阳大损男子，阳倍于阴亦损女人，是以伯乐相马之义耳。又忌薄唇大鼻，疏齿黄发，皮燥痼疾，情性不和，莎苗强硬，声雄肉涩，肢体不膏，性专妒忌，生痣既多，已上并不可犯之。若诸药术著在前，他经颐摄之方，此其大略。
混俗颐生录概述
刘词，宋代养生学家，自号茅山处士。生卒年不详。早年不注意饮食之道，疾病缠身，后着意于调养摄生之学，尤注重饮食与保健的关系，身体渐渐强壮。他根据切身体验著成《混俗颐生录》一书，认为养生长寿不必如高人隐士远离尘世，食气餐霞，而可以混迹于众生之中，过普通人的生活，只要遵循饮食养人之道，不仅饮食有节，还要留意于饮食宜忌和调养原则，就找到了延年长寿之术，达到了祛病养生之功。原作涉猎养生各方甚广，现仅节选数段专论“嗜欲饮食”的内容予以译注。
人生之大患，嗜欲饮食。万病变通，侵克年龄，皆由此蚕食。是以道家所禁，去其太甚，不然 杜绝。所谓师也过，商也不及①，言俱不得其中。过之，不及，相去几何②？若是先有宿疾，有因食而疗，或有因欲而疗，损易于身而日用不知。是以上士不惑，牢固性命，寡思虑而远声色，节饮食而去奢侈。中智之人尚未能去其太甚。下智之人资其情性，不知禁忌，贪色好财，败其元和之正气，遂使大约浸克，必其然欤！加以形貌衰赢，伛偻挛[1]，沉痼在身而不能差③，既乖摄养，又无良医，一旦至是，虽即甘膳美色置于前，岂能[2]之顾④？何以樽节去就，涓涓不倦，畅去悦目而已，可不懿哉！
注释
① 师也过，商也不及：师，孔子弟子子张；商，孔子弟子子夏。语出《论语·先进》：“子曰：师也过，商也不及。”
② 过之，不及，相去几何：《论语·先进》：“过犹不及。”意为超越或达不到事物本身标准都同样是错误的。
③ 差：同“瘥”，病愈。《方言》：“差，愈也。南楚病愈者谓之差。”
④ [2]：同“暂”，短时间。 [1]：上“辟”下“足”
[2]：上“斩”下“足” 
夫人当以饮食，先吃暖物，后吃冷物为妙。何者？以肾脏属水①，水性常冷，故以暖物先暖之。不问四时，常此消息弥佳。就中夏月偏宜暖之，为伏阴在内耳。食不欲苦饱，苦饱即伤心，伤心则气短胸闷。食了，先以手摩肚数十下。兼仰面呵气二十余下，甚消毒食②。食了不欲便睡卧，令患肺气，荣卫不通③，血脉凝滞之使然也。肢节烦重，尤多嗜睡，百疾从此而生矣。食了必须冲融少时，行三五十步，使食消化，心脏空悬，乃可寝卧。寝卧之时，不欲言语歌啸。五脏如钟磬，不扣不发其声，此将息之妙矣。 
① 肾脏属水：《难经·三十六难》：“肾主阴，属水。”认为“肾为水脏”，在调节体内水液平衡方面起主要作用。
② 毒食：指食物中对人体健康有害的成分。
③ 荣卫：荣气和卫气。《素问·藏气法时论》：“荣者，水谷之精气也。”卫气则为人体阳气的一部分，生于水谷，源于脾胃，与荣气互为表里。 
夫饮食所以助气，食饱气不行。食了尤忌仰卧，多成气痞兼头风。食不欲粗及速。速即损气，粗即损脾。脾损即为食劳。男子五劳①，此为一劳之数也。食饱不欲速步走马，登高涉险，必伤内室。不欲夜食。日没之后，脾当不磨，为音响断绝故也。脾好音乐，丝竹才闻脾磨，即《周礼》云"起以宥食"，是以音响皆主于脾。 
① 五劳：指五脏劳损。《医学纲目》：“何谓五劳？心劳血损，肝劳神损，脾劳食损，肺劳气损，肾劳精损。” 
  　　若腹内稍冷，食即不消，兼以损胃。胃损则翻，翻即不受谷气，既不受谷气，即多吐，吐即转为翻胃之疾。夜后不宜饱食肉面生脍，夏月夜短，尤宜忌之。生脍不可与乳酪同食。此等之物，夜后虽消，甚损脾胃，令人脾劳。向夜勿饱食煎饼，尤当大损。风气之人，偏不宜食。食热物后，不以冷水漱口；食冷物后，不以热水漱口。冷热相击，是以多患牙齿疼痛，齿根宣露。凡吃炙热，若乘热食之，多患风疳[1]①齿或黄黯，渐至缺落，亦令血脉不行。 
① [1]齿：虫牙。[1]同“[2]”，《广韵》：“[2]，虫食病也。” [1]：上“匿”下“虫”
[2]：“匝”字“巾”换“虫” 
人若饱食后，宜立小便，饥则[足存]小便①，最为妙，恐损膀胱故也。腻多之物，甚不宜人，暗眼兼肠胃冷滑，尤多动风。若患风疳气疾，故宜忌之。五味稍薄，令人神爽。唯肾气偏宜咸物②，兼消宿食。 　　① [足存]：“蹲”的异体字。《集韵》：“蹲，踞也，或从存。”
② 唯肾气偏宜咸物：《内经·素问》：“心欲苦，肺欲辛，肝欲酸，脾欲甘，肾欲咸，此五味之所和也。” 
诸重不宜食①。若偏多，则随其脏腑，必有所损。是以咸多伤筋，固不可嗜。甘伤胃，辛伤目，苦伤心，惊伤魂，忧伤神，思伤意，恣伤情，恨伤志。久视伤明，久听伤聪，久行伤筋，久卧伤血，久劳伤骨，久立伤肢节，久语伤气。大渴不大饮，大饥不大饱，大起不大忧，大劳不大息，欲大得不欲大失。是以怒伤正气也。大劳力气绝，大饥损脏腑，大饱[1]理闭，大渴经脉蹶兼气不行，大醉神散越，大笑气飞扬，大恐心恍惚，大热气不通，大寒血脉结，多睡神魂离，大惊心不安。此皆为损寿之候。
① 重：指味道过浓的食品。 [1]：“媵”字“女”换“贝” 
夫酒少吃即益，多吃即损。少即引气导药，力润肌肤，益颜色，通荣卫理气，御霜辟温气。凡空腹切不宜闻秽恶之物气及得疾病人家，但饮酒即辟邪恶。